Eartha Kitt
<s>Erta Mej Kit (Eartha Mae Kitt) (17. januar 1927 – 25. decembra 2008) - američka pevačica, glumica, aktivistkinja i glasovna glumica, poznata po veoma karakterističnom stilu pevanja i njenim pesmama iz 1953. - "C'est si bon", kao i dan danas popularan hit božićne muzike "Santa Baby", koje su bile na top 10 listama hitova u S.A.D-u.</s><s>Glumila je ulogu žene-mačke 1967. godine, u trećoj i poslednjoj sezoni serije "Betmen".</s><s>Orson Vels ju je svojevremeno nazvao "najuzbudljivijom ženom na svetu".</s>

<s>Kit je započela svoju karijeru 1943. godine, a već 1945. je igrala u originalnoj brodvejskoj postavci mjuzikla "Carib Song".</s><s>U ranim pedestim godinama dvadesetog veka, imala je šest hit pesama koje su dospele na listu top 30. hitova S.A.D-a, pesme poput "Uska Dara" i "I Want To Be Evil".</s><s>Njene druge poznate pesme su "Under the Bridges of Paris" (1954), "Just an Old Fashioned Girl" (1956) i "Where Is My Man" (1983).</s><s>Njena karijera u Americi je bila privremeno prekinuta nakon njenog govora protiv rata u Vijetnamu, koji je održala u okviru svečanog ručka u Beloj kući.</s><s>Deset godina kasnije, napravila je uspešan povratak na Brodvej, 1978, u originalnoj postavci mjuzikla "Timbuktu!", za angažman u kom je dobila prvu od svoje dve nominacije za Toni nagradu.</s><s>Njena druga nominacija je bila 2000. godine za ulogu u mjuziklu "The Wild Party".</s><s>Takođe, igrala je ulogu Lejdi Eloiz u filmu "Boomerang" iz 1992. godine, gde glavnu ulogu igra Edi Marfi.</s>

<s>Do mlađih generacija obožavalaca, doprla je svojom ulogom zlikovca Izme u Diznijevom filmu "The Emperor's New Groove" iz 2000 kao i ulogom u filmu "Holes" iz 2003.</s><s>Reprizirala je ulogu Izme i u nastavku "Kronk's New Groove" iz 2005, kao i u animiranoj seriji "The Emperor's New School" koja se emitovala od 2006. do 2008.</s><s>Njen rad na toj seriji doneo joj je dve Emi nagrade.</s><s>Posthumno joj je dodeljena i treća Emi nagrada 2010. godine za ulogu u seriji "Wonder Pets".</s>

<s>Rani život 
Ertino puno ime je bilo Erta Mej Kit i rođena je na plantaži pamuka blizu malog grada Nort, u okrugu Orindžburg, Južna Karolina, 17. januara 1927. godine.</s><s>Njena majka, Eni Mej Kit (Annie Mae Keith) bila je Čeroki indijanskog i afrikanskog porekla.</s>

<s>Iako je ostalo nepotvrđeno, na više mesta je pominjano da je njen otac bio nemačkog porekla i da je Erta začeta prilikom silovanja na plantaži.</s><s>Ona nije znala ko joj je otac, osim da je njegovo prezime bilo Kit (Keith) i da je najverovatnije bio sin vlasnika plantaže na kojoj se rodila.</s><s>Njena umrlica u novinama navodi da je njen otac bio "ubogi uzgajivač pamuka".</s>

<s>Karijera</s>

<s>Erta je započela svoju karijeru 1943. godine kada se pridružila trupi "Katherine Dunham Company" čiji je član ostala do 1048.</s><s>Bila je talentovana pevačica, osobenog glasa, snimala je mnoge pesme od džez standarda, savremenih obrada etno pesama i pop pesama, gde su mnoge od njih bile hitovi.</s><s>Poput pesme "Santa Baby" objavljene 1953.</s>

<s>Ertin jedinstven pevački stil je postao još osobeniji kada je usavršila znanje francuskog jezika, tokom svojih nastupa u Evropi.</s><s>Govorila je četiri jezika, a pevala na sedam, što je sve pokazivala u okviru svojih snimljenih kabaretskih nastupa.</s>

<s>Vrhunac karijere</s>

<s>U 1950, Orson Vels je Erti dao ulogu Helene Trojanske u njegovoj postavci drame Faust.</s><s>Par godina kasnije, nastupala je u revijalnoj Brodvejskoj predstavi, koja je kasnije, 1954, i ekranizovana u produkciji "20th Century Fox"-a.</s>

<s>Kroz pedesete i rane šezdesete godine dvadesetog veka, snimala je pesme, radila na filmovima, televiziji i u noćnim klubovima, a u nekoliko navrata je nastupala i na Brodvejskoj sceni.</s>

<s>Krajem '60ih, igrana serija "Betmen" predstavila je Ertu u ulozi Žene-mačke, nakon što je glumica Džuli Njumar napustila produkciju.</s><s>Takođe je, 2003. godine, igrala u filmu "Holes" ulogu Madam Zironi.</s>

<s>Privatni život</s>

<s>Nakon veza sa Čarlsom Revsonom, kozmetičarskim magnatom, i Džonom Berijem Rajanom III, bankarskim naslednikom, udala se za Džona Vilijema Mekdonalda, saradnika u investitorskoj kompaniji, 6. juna 1960.</s><s>Imali su samo jedno dete, ćerku po imenu Kit Mekdonald, rođenu 26. novembra 1961.</s><s>Razveli su se 1965.</s>

<s>Smrt 
Erta je preminula od posledica raka debelog creva na Božić 2008. godine, u svom domu u Vestonu u Konektikatu.</s>

<s>Njena ćerka, Kit Šapiro, rekla je o poslednjim danima sa svojom majkom:"Bila sam sa njom kada je preminula.</s><s>Napustila je ovaj svet bukvalno vrišteći na sav glas.</s><s>Bila sam sa njom stalno, živela je ni pet kilometara od moje kuće, bile smo zajedno skoro svaki dan.</s><s>Bila je u svom domu poslednjih nekoliko nedelja, nakon što su nam doktori rekli da ne mogu više ništa da učine.</s><s>Bila je pokretna do dva dana pred smrt.</s><s>Doktori su nam rekli da će nas ubrzo napustiti i da će joj se telo samo isključiti.</s><s>Međutim, kada nas je napustila, otišla je sa praskom, otišla je isto onako kako je i živela.</s><s>Njen odlazak je bio vrisak, bukvalno.</s><s>Duboko verujem da je instinkt preživljavanja vio upisan u njenu D.N.K, tako da ona nije mogla da ode tiho i svojevoljno.</s><s>Nas dve smo bile same [tokom njenih poslednjih dana] i bila je veoma duhovita.</s><s>Nismo skoro uopšte [pričale] jer sam znala kako se oseća kada sam ja u pitanju.</s><s>Ja sam bila ljubav njenog života, tako da tih poslednjih dana nismo morale da vodimo tako duboke razgovore.</s><s>Pričinjavali su joj se ljudi koji nisu bili tu.</s><s>Mislila je da i ja mogu da ih vidim, ali, naravno, ja ih nisam videla.</s><s>Šalila bih se s njom, "Odoh ja u drugu sobu, a ti bude ovde i ispričaj se sa svojim prijateljima.'"</s>

<s>Nagrade i nominacije 
Erta je dobitnica mnogih nagrada za svoje filmske, televizijske i pozorišne delatnosti.</s><s>Dobila je svoju zvezdu na Holivudskoj stazi slavnih 1960. godine.</s>

<s>Vidi još 
 Žena-mačka</s>

<s>Reference</s>

<s>Rođeni 1927.</s><s>Umrli 2008.</s><s>Američke pjevačice
Američke filmske glumice
Američke televizijske glumice</s>

